**NOTĂ INFORMATIVĂ**

**la proiectul hotărârii de Guvern**

***cu privire la organizarea odihnei copiilor și adolescenților în sezonul estival 2022***

|  |
| --- |
| 1. **Autorul și, după caz, participanții la elaborarea proiectului**
 |
|  Proiectul Hotărârii Guvernului cu privire la organizarea odihnei copiilor și adolescenților în sezonul estival 2022 este elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite**
 |
|  Proiectul Hotărârii Guvernului cu privire la organizarea odihnei copiilor și adolescenților în sezonul estival 2022 a fost elaborat în scopul organizării o**Организация летнего отдыха - один из важных аспектов образовательной дея**dihnei, recreerii și întremării copiilor şi adolescenților în timpul liber şi/sau în vacanţa de vară, ori organizarea odihnei copiilor și adolescenților în vacanțe este una din principalele direcții ale politicii de stat și este considerată un atribut indispensabil al politicii sociale în raport cu tânăra generație.  Este de menționat faptul că organizarea eficientă a odihnei, recreerii şi întremării copiilor/adolescenţilor în timpul liber şi/sau în perioada vacanţelor contribuie semnificativ la asigurarea protecţiei eficiente a drepturilor copilului, îmbunătăţirea stării de sănătate a lor, diminuării numărului de infracţiuni săvârşite, precum şi intensificării activităţilor de prevenire a infracţiunilor sexuale, a violenţei, abuzului, neglijării şi exploatării copilului în diverse medii sociale şi economic. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
|  Proiectul nu conține norme de armonizare a legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi**
 |
|  Principalele prevederi ale proiectului Hotărârii Guvernului cu privire la organizarea odihnei copiilor și adolescenților în sezonul estival 2022 vizează:-responsabilitățile autorităților publice în procesul de organizare a odihnei copiilor (pregătirea taberelor de odihnă, dotarea acestora cu inventarul și utilajul necesar);- finanțarea taberelor de odihnă pentru copii și adolescenți (bugetul de stat, bugetele locale, mijloace achitate de părinți și din resursele alocate de întreprinderi, organizații și asociații);- procedura  de distribuire a biletelor de odihnă de către Casa Națională de Asigurări Sociale;- acordarea biletelor de odihnă unor categorii de copii, din familiile beneficiare de ajutor social (se recomandă autorităților publice locale să acorde gratis 25% din numărul total de bilete acestor categorii de copii) ;- costul maxim al unui bilet de odihnă în taberele de vară, luându-se în considerarea durata schimbului și costul orientativ pentru o zi în taberele de odihnă și întremare a copiilor și adolescenților;- numărul și beneficiarii biletelor de odihnă  care vor fi achiziționate de către Ministerul Educației și Cercetării;- aprobarea costului orientativ pentru o zi în taberele de odihnă și întremare a copiilor și adolescenților, finanțată din bugetul de stat ( costurile s-au majorat în comparație cu anul 2019 (de ex. costul pentru o zi în tabăra de odihnă și întremare a sănătății s-a majorat de la 210, 76 lei la 310 lei; costul pentru o zi în tabăra sportivă a școlilor sportive pentru copii și juniori – de la 51, 64 lei la 370, 13 lei etc.));- aprobarea componenței nominale a Comisiei guvernamentale pentru organizarea și monitorizarea odihnei de vară pentru copii și adolescenți în sezonul estival 2022.   Reieșind din termenul limită (1 iunie 2022) stabilit pentru finalizarea lucrărilor de pregătire a taberelor de odihnă pentru copii şi adolescenţi și a celor cu sejur de zi, inclusiv dotându-le cu inventarul şi utilajul necesar, se propune ca Hotărârea de Guvern să intre în vigoare la data publicării în Monitorul Oficial al Republicii Moldova. |
| 1. **Fundamentarea economico-financiară**
 |
|  Pornind de la faptul că în timpul pandemiei COVID-19, în perioada anilor 2020-2021 nu au fost organizate tabere de odihnă și întremare a sănătății pentru copii si adolescenți, reieșind din aplicarea unor prevederi din Legea nr. 270 /2018 privind sistemul de salarizare în sectorul bugetar și majorarea cuantumului salariului minim garantat în sectorul real pentru anul 2022 cu circa 26% comparativ cu anul 2019, cresterea ratei inflației în această perioada cu circa 23%, se propune de a stabili costul maxim al unui bilet în taberele de vară pentru copii și adolescenți pentru anul 2022 cu o creștere de 47% față de anul 2019. Din analiza componentelor costului biletului (per zi) stabilit pentru anul 2022, fondul cheltuielilor constituie: alimentarea – 105 lei, salariul – 105 lei (inclusive asigurarea social 24%), cheltuieli de întreținere – 100 lei. Conform Legii bugetului asigurărilor sociale de stat pentru anul 2022 nr.206 din 06 decembrie 2021, pentru organizarea odihnei copiilor și adolescenților, în bugetul CNAS sunt planificate 9000,00 mii lei. În bugetul Ministerului Educației și Cercetării, pentru anul 2022, conform Legii bugetului de stat pentru anul 2022 nr. 205 din 06 decembrie 2021, pentru odihna copiilor și adolescenților sunt planificate 1300,00 mii lei. Totodată, pentru  anul 2022, din contul transferurilor cu destinație specială de la bugetul de stat către bugetele locale, sunt prevăzute mijloace financiare pentru organizarea odihnei de vară în mărime de 87300,00 mii lei. În același timp, autoritățile publice locale, pot contribui cu mijloace financiare suplimentare pentru desfășurarea măsurii respective din contul veniturilor proprii, defalcărilor de la impozitele și taxele de stat, cât și alte surse permise de legislație. Prezentul proiect nu necesită alte cheltuieli suplimentare.  |
| 1. **Modul de încorporare a actului în cadrul normativ în vigoare**
 |
| Pentru implementarea prezentului proiect nu va fi necesară modificarea altor acte normative. |
| 1. **Avizarea și consultarea publică a proiectului**
 |
|  În scopul respectării prevederilor Legii nr.100/2017 *cu privire la actele normative* și Legii nr. 239/2008 *privind transparența în procesul decizional*, proiectul și nota informativă au fost plasate pe pagina web oficială a Ministerului Educației și Cercetării [www.mec.gov.md](http://www.mec.gov.md), compartimentul Transparență, directoriul Transparență decizională, secțiunea Modul de participare.  |
| 1. **Constatările expertizei anticorupție**
 |
|  |
| 1. **Constatările expertizei de compatibilitate**
 |
|  Proiectul nu necesită expertiza de compatibilitate, dat fiind faptul că nu prezintă relevanță Uniunii Europene. |
| 1. **Constatările expertizei juridice**
 |
|   |
| 1. **Constatările altor expertize**
 |
|  Proiectul nu necesită a fi expus altor expertize. |

 **Ministru Anatolie TOPALĂ**

Executant: Viorica Marț

🕿 022-233-897